„ Sociálno-patologické teórie vychádzajú najčastejšie z predpokladu, že v spoločnosti dlhodobe existujú  štrukturálne nedostatky, ktoré členov spoločnosti postihujú rôzne nie rovnorodo. Najefektívnejším spôsobom boja proti sociálnopatologickým javom je prevencia, v ktorej sú najúčinnejšie sociálno-štrukturálne zmeny.“(Ondrejkovič, 2001, str. 6)
Existujú viaceré prístupy k vysvetľovaniu sociálno-patologických javov:

· biologické,

· rasistické,

· psychoanalytické,

· sociologické,

· komplementárne, multifaktorové

„Pozoruhodná je najmä Durkheimova a neskôr Mertonova teória anómie“ (Ondrejkovič, 2001, str. 6)
3.1 Teória anómie  
Anómia (nezákonnosť). O anómii v spoločnosti hovoríme vtedy, ked prestávajú platiť zaužívané sociálne normy a zákony,  Pojem pochádza z gréckeho slova nomos (nomos = zákon, a = ne). Pôvodne sa tento termín používal v stredovekej teologickej literatúre a označoval nielen nezákonnosť, ale aj morálnu bezuzdnosť.

Tento pojem začal v sociológii používať E. Durkheim vo význame nedostatočnej sociálnej regulácie a sociálnej kontroly. Durkheim pôvodne vychádzal z priemyselnej deľby práce, ktorá vedie k posunom v racionalizácii a individualizácii sociálnych pravidiel až k stavu bez platnosti všeobecných noriem. Vedomie prežívania krízy i striedajúcej sa prosperity a konjunktúry (fázy vzostupu výroby a obehu vo vývoji hospodárstva) sa na konci 19. storočia sa stali zdrojom pochybovania o zvládnuteľnosti týchto procesov, ale aj pochybností o možnostiach trvalého sociálneho pokroku.  To bolo inšpiráciou Durkheima k vytvoreniu jeho teórií anómie. 
Durkheim tvrdí, že anomické tendencie vznikajú vždy súčasne ako dôsledok náhlych ekonomických zlomov a posunov, a to aj pozitívnych (napr. pri náhlej konjunkúre) aj negatívnych (krízach, prepadoch na burze s následnou inflačnou krivkou, explóziou chudoby a pod.). Obe, recesia i „prehriata“ konjunktúra, môžu vyvolať kultúrne a politické krízy  v prispôsobovaní sa členov spoločnosti, ba celých spoločenských skupín. Východiskom takejto krízy a spôsobom jej zvládania sa stáva devintné správanie, najmä kriminalita a násilie, ale aj samodeštrukčné depresie, ktoré môžu viesť neraz až k samovraždám. 
V tomto smere spočíva Durkheimovo prvenstvo a doslova priekopnícka práca pri objasňovaní deviácie prostredníctvom anómie. Preto podľa Durkheima nemôžu byť osoby páchateľov trestných činov predmetom analýzy (osoby páchateľov sú podľa neho dokonca zameniteľné), ale centrom analýzy sa musia stať ich skutky. Strata orientácie členov spoločnosti, s ktorou sa stretávame v dôsledku anomických stavov sa preto nekonštituuje ako subjektívny problém, ale ako problém s osobitnou sociálnou štruktúrovanosťou. Štrukturálna diskrepancia /rozpor, nezhoda/ medzi tým, čo spoločnosť kultúrne a sociálne poskytuje a prostriedkami, ktoré majú jednotlivci k dispozícii na dosahovanie spoločenských cieľov, vedie k anómii a v jej dôsledku k deviantnému správaniu. Sú to situácie, v ktorých členovia spoločnosti nestrácajú iba väzby  k spoločnosti, ale v dôsledku integračnej logiky modernej deľby práce strácajú aj vzájomné  sociálne väzby medzi sebou. 

Význam anómie považovali mnohí sociológovia v živote spoločnosti i jednotlivcov za taký veľký, že Durkheim dokonca spájal anómiu i s možnoťou tzv.  anomickej samovraždy, ku ktorej dochádza pri prudkých otrasoch životného štandardu, pri porušení rovnováhy a strate súdržnosti sociálnych skupín, čo býva vždy sprevádzané zánikom záväzných noriem správania. 

Teórie anomie rozvinul aj Merton do autotiratívnej teórie o vzťahu soc. štruktúry a kriminality R.MERTON a nazýva sa aj teóriou štrukturálneho tlaku, alebo napätia. Jeho vnímanie anomie sa mierne líši od Dukheimovej teórie. Merton vysvetľuje anómiu ako diskrepanciu medzi kultúrne a sociálne stanovenými cieľmi a legitímne inštitucionalizovanými prostriedkami, ktoré majú viesť k ich dosiahnutiu. Anómia sa v tomto prípade rovná nestabilite a býva spájaná s demoralizáciou a dezinštitucionalizáciou .V takomto prípade sa stáva sociálne správanie podľa MERTONA nekontrolovateľným. Vzniká tzv. anomická situácia , na ktorú reagujú jednotlivci, ale i skupiny vo svojom správaní inováciou, adaptáciou , rebéliou, alebo ritualizmom. I keď anómia doslovne znamená stav bez noriem, zo sociologického hľadiska k tomu nemôže dôjsť na dlhšie obdobie. O to sa obyčajne postará inšitút sociálnej kontroly a sociálnej regulácie. Merton sa pokúsil aj o exaktné meranie anómie (škála piatich základných typov adaptácie na anomickú situáciu). 

Stručné zhrnutie chápania Mertonovho vnímania anomie: Anómia = napätie , ktorému je správanie jedinca vystavené v dôsledku konfliktu medzi akceptovanými normami a sociálnou realitou. 
Problém, ktorý si Merton vytýčil, bolo objasnenie pôvodu deviatného správania vrátane kriminality a delikvencie, v rámci normálnej spoločenskej organizácie. Spoločnosť reprezentuje predovšetkým sociálna štruktúra a kultúra. Kultúru tvoria hodnoty a normy, udávajúce ciele, o ktoré sa má jednotlivec snažiť a určujúce hranice sociálne akceptovaného správania ako spôsobu dosahovania týchto cieľov.

3.2 Teórie diferencovanej asociácie

Edwin Sutherland (chicagskej škola/ okrem chigagskej poznáme aj Frantfurtskú školu/). Predmetom jeho skúmania boli sociálne príčinami správania,  ktoré je narúšaním 
sociálnych noriem.  Zaujímalo ho je v rôznych sociálnych prostrediach iná miera kriminality. Dospel k záveru, že ľudské správanie ovplyvňujú soc interakcie v skupinách. Človek od detstva stretáva s definíciami, ktoré rešpektujú zákon, ale aj  s tými, ktoré ho porušujú.  Totiž interpretácie zákona sú závislé od  vzorov, ktoré sú diferencovane prítomné v ich najbližšom soc. Prostredí.

 V spoločnosti paralelne existujú prosociálne, ale aj asociálne normy, postoje a spôsoby správania. 
Delikvent je človek, u ktorého prevládnu asociálne faktory nad sociálnymi, ktorý prejde od konformného správania k nekoformnému.

Behaviorálna a kultúrna zložka správania

· behaviorálna zložka = učenie sa technikám páchania trestných činov,

· kultúrna zložka = spôsob ospravedlňovania svojho správania a postojov.

Kriminálne správanie môže byť teda snahou o dosiahnutie tých hodnôt ako konformné správanie.

V procese diferencovanej asociácie (združovanie jedincov s určitými vzormi správania) hrajú dôležitú úlohu tiež:

· frekvencia alebo trvanie týchto procesov,

· obdobie života (najväčší vplyv má ranné detstvo),

· prestíž nositeľov takéhoto správania a emocionálna väzba jedinca k takému nositeľovi.

Edwin Sutherland poukázal tiež na to, že kriminálne správanie môže byť aj sociálne diferencované (kriminalita bielych golierov), ktoré sa týka najmä stredných vrstiev a profesionálnej delikvencie (porušovanie daňových, hospodárskych, protitrustových, licenčných a iných zákonov). Títo ľudia rozhodne netrpia biedou ani majetkovou depriváciou: jednoducho sa identifikujú s asociálnymi spôsobmi na ceste za úspechom. Táto zločinnosť je posilňovaná tým, že tieto trestné činy sa ťažko dokazujú a tresty sú relatívne mierne (a prevažne finančné).

Sutherlandovi  odporcovia kritizujú jeho teóriu v tom, že nedokázal vysvetliť, prečo dvaja jedinci, ktorí sú vystavení rovnakému procesu soc. učenia kriminálnym vzorom správania nemusia nutne nastúpiť kriminálnu kariéru. Na uvedené reagujú D. Glaser a H. Mead, ktorí dopĺňajú túto teóriu ešte o faktor diferenciálnej identifikácie. Pokúšajú sa ním vysvetliť, prečo sa z niektorých jedincov vystavených rovnakým sociálnym tlakom stanú delikventi, a z iných nie. Okrem osobnostných faktorov hrajú dôležitú rolu aj „referenčné skupiny“. Z množstva sociálnych skupín (rodina, vrstovníci, profesionálne skupiny, záujmové i „neformálne“ skupiny), ktorých človek je členom, sa postupne jedna stane najvýraznejšou – referenčnou. Jedinec sa identifikuje práve s jej normami a formami správania. Delikventom sa stáva človek identifikovaný s delikventnou subkultúrou.

Sutherland sám pripúšťal rozdielnosť v individuálnych rysoch jedincov, ktorými dokážu odolávať okolitým vplyvom. Jeho upozornenie na väzbu vplyvom skupiny a správaním jedincov má napriek tomu nesporný význam (užívanie drog).

3.3  Teória soc. dezorganizácie

Teória sociálnej dezorganizácie je jedným z teoretických východísk sociologických prúdov interpretácie podmienenosti kriminálneho správania. 

Táto teória reaguje na modernizačné trendy v americkej spoločnosti začiatkom 20.stor., ktoré spôsobili zmeny sociálnych väzieb, rozpad tradičných komunít vidieckeho typu a následne stratu mechanizmov sociálnej kontroly v novo sa formujúcich mestských agromeráciách. Dezorganizačný efekt týchto prebiehajúcich zmien  bol posilnený medzinárodnou migráciou a zmiešavaním kultúr. Príznaky spoločenskej dezorganizácie sa prejavujú do individuálnej demoralizácie, ktorá sa prejavovala aj rastom kriminality.

Kriminogénnosť mestského prostredia, predovšetkým v sociálne zaostalejších častiach s kumuláciou soc. problémov, skúmali predstavitelia chicagskej sociologickej školy SHAV a McKAY, ktorí sa zamerali na teritoriálne variácie kriminality a na ich základe identifikovali ohrozené štvrte miest. Tieto parametre kriminality súčasne konfrontovali s rôznymi sociálnymi a ekonomickými charakteristikami, aby preukázali ich vplyv na kriminalizáciu správania.

Svojimi závermi inšpirovali základné argumenty, ktoré sa rozvinuli do ďalších prúdov  kriminologickej sociológie – v teórii kultúrneho prenosu a neskôr delikventných subkultúr, vplyve štruktúry a charakteru spoločnosti na kriminalitu, ako aj vplyv procesov sociálnej kontroly.

Vysvetľovanie vplyvu soc. štruktúry spoločnosti na kriminalizáciu správania sa odvíjalo aj od významnej teórie  anómie francúzskeho socilóga E.Durkheima. Podľa neho ľudská spoločnosť svojim vývojom mieri k väčšej komplexnosti. 
Spoločenské hodnoty a normy založené na zvyku strácajú svoju silu, prestávajú byť presne stanovené a adekvátne dodržiavané. Vytvára sa stav anómie – stav spoločnosti, keď prestávajú platiť normy, ktorý je spojený s rastom neurčitosti sociálnych pravidiel správania sa a neistoty, vedúcim až k pocitom osamelosti a strachu a následne k deviantnému správaniu.
Prínosom Durheimovej analýzy bola orientácia sociológov na skúmanie charakteru spoločenského poriadku ako pôdy pre vznik kriminálneho správania, ako aj zadefinovanie kriminality ako sociálneho javu, vyskytujúceho sa v každej spoločnosti.

Túto tradíciu rozvinul do autotiratívnej teórie o vzťahu soc. štruktúry a kriminality R.MERTON a nazýva sa aj teóriou štrukturálneho tlaku, alebo napätia (viď. časť prednášky o teóriách anomie) 

Uvádzané teórie vychádzali z vnímania kriminality ako správania porušujúceho normy spoločnosti i seba samého.

Odlišná teoretická perspektíva však vychádza z názoru, že aj zločin môže predstavovať normatívne akceptované správanie. (za určitých podmienok a v určitom sociálnom prostredí) Zločin nie je formou deviácie, ale formou konania, ktoré zodpovedá sociálnym normám a hodnotám uznávaných okolím jedinca.

3.4 Teória kultúr a subkultúr

50.a 60. roky tohto storočia – americké a anglické koncepcie sociálnych deviácií – odlišnosti v ľudskom správaní na základe prijímania odlišných kultúrnych vzorov správania v rôznych vrstvách spoločnosti

Americké a anglické  koncepcie sociálnych deviácií  v 50. a 60. rokoch  tohto storočia sa snažia vysvetliť odlišnosti v ľudskom správaní na základe prijímania odlišných kultúrnych vzorov  správania v rôznych  vrstvách spoločnosti.

Parsonova  ideológia pristupovala k deviantovi  ako k niekomu, komu chýba racionálny  dôvod pre svoju deviáciu  okrem toho, že mu neboli správne vštepované existujúce normy správania. V tomto kontexte sa devianti  zdajú byť  „rebeli bez príčiny“, ktorí trpia vďaka svojim nedostatkom v procese socializácie  a tým i pocitom ohrozenia. Motivované deviantné správanie  bolo dôsledkom  predchádzajúcich interakcií  jedinca.

Bellovým  pohľadom  sa zdalo, že prudko sa rozvíjajúce hospodárstvo stratí triedne rozdelenie spoločnosti  vďaka rastúcemu  blahobytu   všetkých vrstiev spoločnosti . Podobne optimisticky vyzerala situácia  v boji s chudobou , o ktorej sa verilo, že je možné ju vďaka modernému sociálnemu štátu zvládnuť. Bell chápal kriminalitu ako dočasný  nástroj  pre vzostupnú mobilitu určitých vrstiev populácie ( predovšetkým prisťahovalcov)  a domnieval sa , že môže byť do určitej miery  pre spoločnosť funkčnou. Čo sa týka vývoja kriminality, bol optimistický  a domnieval sa , že je to len prostriedok  k zvýšeniu sociálneho statusu a následného začlenenia do spoločnosti.

Najčastejšie spracovávanou témou  v rámci sociológie sociálnej deviácie  bola problematika  delikvencie mládeže. Delikvencia bola skúmaná vo vzťahu k veku,  pohlaviu, v mestách, a pod. Subkultúru mládeže – nápadnosť či provokačný charakter správania sa považuje Róbert Bell za celkom normálny jav, ktorý patrí k „prechodnému obdobiu“, končiacemu plním začlenením sa do „adult culture“(kultúra dospelosti).

Cohenova teória  subkulúry  deviantného správania  je kolektívna reakcia  na problémy adaptácie, ktorá má pôvod v spoločensky nerovnom položení a pre ktoré nedokáže poskytovať jestvujúca kultúra dostatočné riešenie. Východiskom je poznatok, že kriminalita mládeže sa odohráva v bankách, ktorých členovia pochádzajú  z najnižších vrstiev mladých ľudí mužského pohlavia. Základom jeho úvah je, že všetko konanie je výsledkom pretrvávajúceho  úsilia riešiť problémy prispôsobenia. Normy strednej  spoločenskej vrstvy sú považované  za platné pre celú spoločnosť a adekvátne k tomu dochádza  aj k ich internalizácií. Preto je potrebný veľmi komplikovaný  mechanizmus na  zmiernenie  tlaku z pocitov utrpenia  a zlyhania a oslobodenia jednotlivcov  od pocitov viny, sebaobviňovania a nenávisti k sebe. Odmietnutie týchto celospoločensky platných noriem môže byť  úspešné  iba v kolektíve  väčšej skupiny, pričom dochádza nezriedka  i k legitimizácii agresie a násilia.

Subkultúra deviantného správania podľa Cohena je predovšetkým prepožičiavanie statusu príslušníkom subkultúry, resp.členom príslušných skupín mládeže, ktorý nemôžu v systéme hodnôt a noriem  stredných spoločenských vrstiev nikdy dosiahnúť . Ďalej zdôvodňujú nepriateľstvo a agresivitu voči tým, ku ktorým sa cítia menejcení , prípadne voči ním strácajú sebaúctu.

Ondrejkovič (2001) konštatuje, že „nevýhodou väčšiny súčasných prístupov je ich nedostatočné vzájomné zohľadňovanie a ich nedostatočná integrácia.“ (Ondrejkovič, 2001, str. 7)[image: image1.png]



